આર્થિક દ્રષ્ટિએ: નોકરિયાત વર્ગ માટે વર્ષ ખૂબ જ યશસ્વી છે. બદલી, બઢતી કે સ્થાન ફેરની રાહ જોઈ રહ્યા છે તેઓએ ઓગસ્ટ મહિના સુધી રાહ જોવી પડશે. કામની તલાશમાં છે તેમના માટે વર્ષ સુખદ રહેશે. ગત વર્ષથી નોકરીની શોધમાં હશે તથા શૈક્ષણિક લાયકાત મેળવી નોકરીની ઇચ્છા રાખી રહ્યા હશે તેમને યોગ્યતા અનુસાર નોકરી મળશે. વ્યાપાર, વ્યવસાય કે ઉત્પાદન ક્ષેત્રના જાતકો માટે ગુરુ મહારાજનું શુભ ભ્રમણ કાર્ય ક્ષેત્રમાં પ્રગતિનો યોગ દર્શાવે છે. સટ્ટાકીય કાર્ય સાથે સંકળાયેલા છે તેમણે ફેબ્રુઆરી-માર્ચ તથા મે-જૂન મહિનામાં સંભાળીને કામ કરવું. સતત કામ કરતા જાતકો માટે પણ વર્ષ સુખદ સાબિત થશે. વર્ષના મધ્ય બાદ ભરાઈ ગયેલાં નાણાં પણ પરત મળતા આર્થિક સદ્ધરતા મળે.